Τζον Φρουσιάντε

Ο Τζον Άντονι Φρουσιάντε (John Anthony Frusciante, 5 Μαρτίου 1970) είναι Αμερικανός κιθαρίστας, τραγουδιστής, συνθέτης και μουσικός παραγωγός. Γνωστός στο ευρύ κοινό έγινε λόγω της παρουσίας του στο διάσημο αμερικανικό alternative rock συγκρότημα, Red Hot Chili Peppers, με τους οποίους ηχογράφησε πέντε άλμπουμ. Ακόμα, ο Φρουσιάντε έχει δημιουργήσει και δέκα σόλο άλμπουμ. Ο Frusciante όσον αφορά το στυλ της μουσικής του, έχει επηρεαστεί από διάφορα είδη. Ο ίδιος επικεντρώνει την μουσική του στην μελωδία και το συναίσθημα.

Ο Φρουσιάντε έγινε μέλος των Red Hot Chili Peppers σε ηλικία δεκαοκτώ ετών, και έκανε το ντεμπούτο του στο άλμπουμ του 1989, Mother's Milk. Το επόμενο άλμπουμ, το Blood Sugar Sex Magik, είχε απροσδόκητη επιτυχία. Παρ' όλα αυτά, η δημοσιότητα κατέκλυσε τον Φρουσιάντε, ο οποίος το 1992 αποχώρησε από το συγκρότημα. Αυτή την περίοδο, κλείστηκε στον εαυτό του και με τον καιρό εθίστηκε στην ηρωίνη και έφτασε πολύ κοντά στον θάνατο. Σε αυτή την δύσκολη περίοδο της ζωής του εθισμένος βαριά σε ναρκωτικές ουσίες, κυκλοφόρησε και τα πρώτα του προσωπικά άλμπουμ: Niandra Lades and Usually Just a T-Shirt (1994) και Smile from the Streets You Hold (1997). Το 1998 απεξαρτήθηκε πλήρως από τα ναρκωτικά και την επόμενη χρονιά ενώθηκε πάλι με τους Red Hot Chili Peppers και κυκλοφόρησαν το άλμπουμ Californication (1999). Από τότε συνεχίζει να ηχογραφεί με το συγκρότημα και σταδιακά βιώνει την αναγνώριση, κυρίως για το ταλέντο του στην κιθάρα. Απόδειξη αποτελεί η παρουσία του στην δέκατη όγδοη θέση των καλύτερων κιθαριστών όλων των εποχών, σύμφωνα με το περιοδικό Rolling Stone's (2003). Ο Φρουσιάντε, στις 16 Δεκεμβρίου 2009, ανακοίνωσε την αποχώρηση του από τους Red Hot Chili Peppers, με σκοπό να επικεντρωθεί στην προσωπική του καριέρα. Ο Τζον σε πολλές συνεντεύξεις του έχει δηλώσει ότι του αρέσει να πειραματίζεται ώστε να μην εξειδικεύεται και έτσι προέκυψε η συνεργασία του με τους Black Knights και ο καινούριος δίσκος του Enclosure (2014). Το 2019 ο Τζον Φρουσιάντε ανακοίνωσε την επιστροφή του στους Red Hot Chili Peppers.

 Δισκογραφία 
 Ημερομηνία κυκλοφορίας Τίτλος Δισκογραφική εταιρεία Μαρτίου 8, 1994 Niandra Lades and Usually Just a T-Shirt American Recordings 1997 Estrus EP Birdman Records Αυγούστου 26, 1997 Smile from the Streets You Hold Birdman Records 2001 From the Sounds Inside Αυτοκυκλοφόρητο  Φεβρουαρίου 13, 2001 To Record Only Water for Ten Days Warner Music Group Μαρτίου 5, 2001 Going Inside Warner Music Group Φεβρουαρίου 24, 2004 Shadows Collide with People Warner Bros. Records Ιουνίου 22, 2004 The Will to Death Record Collection Σεπτεμβρίου 14, 2004 DC EP Record Collection Οκτωβρίου 26, 2004 Inside of Emptiness Record Collection Νοεμβρίου 23, 2004 A Sphere in the Heart of Silence Record Collection Φεβρουαρίου 1, 2005 Curtains Record Collection Ιανουαρίου 20, 2009 The Empyrean Record Collection Ιουλίου 17, 2012 Letur-Lefr Record Collection Σεπτεμβρίου 24, 2012 PBX Funicular Intaglio Zone Record CollectionΣεπτέμβριος, 2017Trickfinger IIΑπριλίου 8, 2014EnclosureRecord Collection Αυγούστου 27, 2013 Outsides Record Collection

 Παραπομπές 

 Εξωτερικοί σύνδεσμοι 
 Επίσημος ιστότοπος

Κατηγορία:Αμερικανοί τραγουδιστές
Κατηγορία:Αμερικανοί κιθαρίστες
Κατηγορία:Red Hot Chili Peppers